Nõmm-vareskold
Nõmm-vareskold (Diphasiastrum tristachyum, varem Lycopodium tristachyum) on kollaliste sugukonda kuuluv taim. Ta kasvab nõmmedel igihalja püsikuna. Vars roomav, enamasti maasisene, kuni 1 m pikk. Soomusjad lehed asetsevad nelja reana, kaks rida neist väiksemad ja kaks suuremad. Eospead asuvad mitmekaupa varretaolise kandja tipus. Taim kannab eoseid juulis ja augustis. Nõmm-vareskold on Eestis III kaitsekategooria all, tema korjamine on keelatud.